NERINGOS SOCIALINIŲ PASLAUGŲ CENTRAS

AIŠKINAMASIS RAŠTAS
PRIE 2023 M. I KETV. BIUDŽETO VYKDYMO ATASKAITŲ RINKINIO



BENDROJI DALIS

Neringos savivaldybės tarybos 2008 m. lapkričio 5 d. sprendimu ,,Dėl Neringos socialinių paslaugų centro steigimo“ Nr. T1-224 buvo įsteigtas Neringos socialinių paslaugų centras (toliau Centras), kuris įregistruotas Valstybės įmonėje Registrų centre (pažymėjimo Nr.128188) 2009 m. vasario 2 d. adresu Taikos g.2 LT-93121 Neringa . Centrui suteiktas kodas 302303230.
Centras - Neringos savivaldybės biudžetinė įstaiga, teikianti socialines paslaugas.
Pagrindinės Centro veiklos rūšys – nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla, vaikų dienos priežiūros veikla, kita, niekur kitur nepaskirta, nesusijusi su apgyvendinimu socialinio darbo veikla, kitas, niekur kitur nepriskirtas, keleivinis sausumos transportas, kita niekur kitur nepriskirta, asmenų aptarnavimo veikla.
Centro 2023 metų I ketvirčio biudžeto vykdymo ataskaitų rinkinys sudarytas vadovaujantis finansų ministro 2008-12-31 įsakymu Nr. 1K-465 patvirtintomis Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklėmis.
Biudžetinių įstaigų pajamų ataskaita (forma Nr.1). Biudžetinių įstaigų pajamų 2023 m. I ketv. ataskaitoje pateikta informacija apie Centro pajamų įmokas. Perkeltas įmokų likutis ataskaitinių metų pradžioje 1 286,15 Eur, gauti asignavimai per ataskaitinį laikotarpį 98,78 Eur, panaudoti asignavimai per ataskaitinį laikotarpį 63,19 Eur, bendras nepanaudotas asignavimų likutis ataskaitinio laikotarpio pabaigoje 1 186,17 Eur.

Biudžeto išlaidų sąmatos vykdymo ataskaita (forma Nr.2). Centrui patvirtintų programų įgyvendinimui 2023 m. I ketv. skirta 105 600,00 Eur. Iš jų:
· savarankiškoms funkcijoms vykdyti 97 900,00 Eur savivaldybės biudžeto lėšų;
·  valstybinėms (perduotoms savivaldybėms) funkcijoms atlikti valstybės biudžeto skirta 7700,00 Eur;
Biudžetinių įstaigų pajamų įmokų ataskaitinio laikotarpio planas 2 300,00 Eur, gautos pajamos 1 384,93 Eur, iš jų 1 286,15 Eur 2022 m. likutis gruodžio 31 d..
	Per ataskaitinį laikotarpį gauti asignavimai sudaro 105 600,00 Eur, t. y. 93,53% patvirtinto plano. Panaudoti asignavimai sudaro 82 194,95 Eur, t. y. 77,84 % gautų asignavimų. Nepanaudotas asignavimų likutis 23 405,55 Eur planuojamas naudoti sekantį ketvirtį. Ataskaitinio laikotarpio asignavimai naudoti darbo užmokesčiui ir socialinio draudimo įmokoms 66 551,88 Eur, prekių ir paslaugų įsigijimo išlaidoms – 15 429,93 Eur, socialinėms išmokoms (darbdavių socialinė parama pinigais) – 213,14 Eur.

Biudžeto išlaidų plano vykdymo pagal programas ir finansavimo šaltinius ataskaita (forma Nr.3). Biudžeto išlaidų plano vykdymo pagal programas ir finansavimo šaltinius ataskaitos Centras neteikia.

Biudžeto išlaidų sąmatos vykdymo pagal programas, uždavinius ir priemones ataskaita (forma Nr.4). Biudžeto išlaidų sąmatos vykdymo pagal programas, uždavinius ir priemones ataskaitos Centras neteikia.
Informacija apie mokėtinų sumų, kurių terminas yra suėjęs, likučius. Centro mokėtinų sumų likutis 2023 m. kovo 31 d. -3,7 tūkst. Eur. Jas sudaro mokėtinos sumos tiekėjams pagal gautas sąskaitas už praėjusio mėnesio suteiktas paslaugas. Ataskaitinio laikotarpio pabaigoje įsiskolinimo, kurio apmokėjimo terminas yra suėjęs, Centras neturi.

Biudžeto lėšų likučiai sąskaitose. Centro biudžetinių lėšų likučiai sąskaitose metų pradžiai sudarė 0,00 Eur, ataskaitinio laikotarpio pabaigoje – 23 405,05 Eur. Darbuotojų ligos laikotarpiai bei planuotų veiklų vykdymo perkėlimas ateinantiems laikotarpiams lėmė piniginių lėšų banko sąskaitoje padidėjimą. 

Centras, įgyvendindamas iš Europos Sąjungos ir kitų tarptautinių fondų lėšų finansuojamus projektus per 2023 m. I ketv. neturėjo pripažintų netinkamų finansuoti išlaidų.



Direktorė 	Rasa Baltrušaitienė

Vyr. finansininkė	Snieguolė Gakienė
